Gebyrer og kostnader med et forbrukslån

Når du skal søke om et forbrukslån så er det alltid interessant å vite hva lånet egentlig koster. En ting er at du kan brukes lånet til nesten alt hva ditt hjerte måtte begjære, men dessverre er et forbrukslån ikke gratis og derfor kan det være kjekt å vite noe om den faktiske kostnaden. Det er selvsagt ikke likegyldig hvor mye lånet kommer til å koste deg og derfor bør du være oppmerksom på hva du må betale for lånet før du signerer på lånedokumentene. Når du er ute og «shopper» etter et forbrukslån, så får du gjerne tilbud fra alle de banker og finansieringsselskaper som mener de kan innvilge din søknad. Tilbudet forteller deg noe som hvor mye du får låne, hvilken rente du må betale, eventuelle gebyrer som legges til og hvor mye du må betale i månedlige avdrag. Det lønner seg å søke hos flere banker slik at du kan sammenlikne vilkårene og finne frem til det lånet som blir billigst for deg.

Det er effektivt å bruke en lånmegler

Et annet alternativ, om du ikke ønsker å bruke tid på å søke hos flere ulike banker, er å søke hos en lånmegler. Her vil lånemegleren sende din søknad ut til alle de han samarbeider med, og innhente tilbud på vegne av deg. Du vil så motta svar fra de banker som mener at du er en aktuell kunde for dem. Dermed kan du sitte hjemme og velge det du mener er det beste alternativet. Når du sammenlikner de tilbudene du har mottatt, så er det viktig at du husker på å se på alle kostnadene. Selvsagt utgjør renten den klart største forskjellen, men det kan også være penger å spare når det kommer til de gebyrene du må betale. Vi kan derfor anbefale at du setter opp et lite regnestykke og summerer de ulike utgiftene for hvert enkelt lånetilbud du har fått.

Renter på et forbrukslån



Rentene er en stor del av et lån, spesielt om du skal låne et større beløp eller bruke lang tid på selve nedbetalingen. Ofte vil du finne en liten utregning på nettsidene til bankene og finansieringsselskapene, hvor det står hvor mye lånet koster. Men, husk på at dette kun er et eksempel. Den aktuelle rentekostnaden du må betale blir satt etter at resultatet av kredittvurderingen er klar. Kredittvurderingen er altså alfa og omega når det kommer til rentesatsen du får tilbud om, og det er først når du får den at du vet hvor mye lånet vil ende opp med å koste deg.

Og det er faktisk forskjell på om du må betale 14% i rente eller 16%. Derfor bør du tenke på at selv en liten forskjell på en eller to prosent, kan gi et større utslag på lånekostnadene. Låner du f.eks. kr. 150 000 og bruker 15 år på nedbetalingen, så vil du betale mer enn kr 30 000 ekstra i rente ved en rente på 16% fremfor en på 14%. Det er tross alt litt penger, eller hva?

Du må betale mer enn ett gebyr



Det er også et par andre kostnader forbundet med denne låntypen. Det ene er etableringsgebyret som du må betale ved opprettelsen av lånet. Du trenger ikke å betale gebyret utenom, det vil enkelt og greit bli lagt til lånebeløpet. Størrelsen på gebyret er forskjellig fra bank til bank, men ligger typisk på mellom kr 500 og kr 1500. Noen få tar en prosentdel av lånebeløpet som gebyr, f.eks. 0,50%. Skal du låne et mindre beløp, som du ønsker å betale tilbake på kort tid, da bør du finne et lån med et lavt etableringsgebyr.

Et annet gebyr du må betale, er det månedlige termingebyret. Dette er et gebyr for bankens administrasjon av lånet og ligger et sted mellom kr 30 og 50 pr. måned. Beløpet vil stå på den månedlige fakturaen du mottar fra banken, sammen med det avtalte månedlige avdraget. Om det ikke er andre store forskjeller på de tilbudene som du mottar, så kan kr 30 hver måned i termingebyr utgjøre kr 5400 over en 15 års periode. Og selv om dette ikke er den helt største summen, så er det likevel et ordtak som sier at penger spart er penger tjent!

Selve søknadsprosessen

Når du har sendt inn søknaden til de bankene du ønsker å bli kunde hos eller til lånemegleren du vil bruke, så får du tilsendt et tilbud om lån hvis søknaden blir godkjent. Du kan godkjenne det tilbudet du ønsker med din BankID. På den måten går prosessen med utbetaling av lånet ditt mye raskere. Så snart banken har godkjent de signerte dokumentene og du har sendt inn dokumentasjon på inntekten din og siste selvangivelse, så kan lånet utbetales. Den dokumentasjonen du må sende inn kan enkelt lastes opp på nettsiden til banken, slik at du unngår ventetid ved å sende ting med posten. Hele prosessen kan gjøres på 24 timer, men du bør regne med at fra du har fått din lånesøknad godkjent, så tar det to-tre dager før pengene er på kontoen din.